CELEX: 62011CN0582
Language: mt
Date: 2011-11-24 00:00:00
Title: Kawża C-582/11 P: Appell ippreżentat fl- 24 ta' Novembru 2011 minn Rügen Fisch AG kontra s-sentenza tal-Qorti Ġenerali (It-Tielet Awla) tal- 21 ta’ Settembru 2011 fil-Kawża T-201/09 — Rügen Fisch vs L-Uffiċċju għall-Armonizzazzjoni fis-Suq Intern (Trade marks u Disinni); parti oħra fil-proċedura Schwaaner Fischwaren GmbH

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/38
            
         
      Appell ippreżentat fl-24 ta' Novembru 2011 minn Rügen Fisch AG kontra s-sentenza tal-Qorti Ġenerali (It-Tielet Awla) tal-21 ta’ Settembru 2011 fil-Kawża T-201/09 — Rügen Fisch vs L-Uffiċċju għall-Armonizzazzjoni fis-Suq Intern (Trade marks u Disinni); parti oħra fil-proċedura Schwaaner Fischwaren GmbH
      (Kawża C-582/11 P)
      (2012/C 25/73)
      Lingwa tal-kawża: il-Ġermaniż
      
         Partijiet
      
      
         Appellanti: Rügen Fisch AG (rappreżentanti: O. Spuhler u M. Geitz, avukati)
      
         Partijiet oħra fil-proċedura:
      
      
                  —
               
               
                  L-Uffiċċju għall-Armonizzazzjoni fis-Suq Intern (Trade marks u Disinni)
               
            
                  —
               
               
                  Schwaaner Fischwaren GmbH
               
            
         Talbiet tal-appellanti
      
      L-appellanti titlob li l-Qorti tal-Ġustizzja jogħġobha,
      
                  —
               
               
                  tannulla s-sentenza tal-Qorti Ġenerali tal-Unjoni Ewropea tal-21 ta’ Settembru 2011 fil-Kawża T-201/09 u d-deċiżjoni tar-Raba’ Bord tal-Appell tal-appellat tal-20 ta’ Marzu 2009 fil-Każ R 230/2007-4;
               
            
                  —
               
               
                  sussidjarjament, tannulla sentenza tal-Qorti Ġenerali tal-Unjoni Ewropea msemmija iktar ’il fuq u tibgħat lura l-kawża quddiem il-Qorti Ġenerali tal-Unjoni Ewropea;
               
            
                  —
               
               
                  tikkundanna lill-appellat għall-ispejjeż.
               
            
         Aggravji u argumenti prinċipali
      
      L-appellanti tibbaża l-appell tagħha fuq l-aggravji li ġejjin:
      
                   
               
               
                  Il-Qorti Ġenerali, fis-sentenza appellata, ikkunsidrat b’mod żbaljat li r-raġuni assoluta wara r-rifjut tar-reġistrazzjoni tas-sinjal verbali SCOMBER MIX bħala trade mark Komunitarja kien l-Artikolu 7(1)(c) tar-Regolament dwar it-trade mark Komunitarja (1), kif ukoll il-karattru deskrittiv tat-trade mark inkwistjoni.
               
            
                   
               
               
                  Din il-pożizzjoni mill-Qorti Ġenerali tikkostitwixxi ksur tal-Artikolu 7(1)(c) flimkien mal-Artikolu 51(1)(a) tar-Regolament dwar it-trade mark Komunitarja. Is-sinjal verbali SCOMBER MIX ma huwiex deskrittiv mill-perspettiva tal-pubbliku rilevanti, billi huwa biss l-isem ta’ ditta, li b’mod ċar jinftiehem bħala trade mark.
               
            
                   
               
               
                  Il-prodotti u s-servizzi koperti mill-applikazzjoni għal trade mark ikkontestata huma intiżi għall-konsumatur medju. Madankollu, la t-terminu Latin u lanqas dak tekniku żooloġiku “Scomber” ma huma komuni. Is-sinjal verbali SCOMBER MIX għalhekk jikseb permezz tad-dritt tal-Unjoni dwar it-trade mark Komunitarja l-grad minimu ta’ karattru distintiv.
               
            
         (1)  Regolament tal-Kunsill (KE) Nru 207/2009, tas-26 ta’ Frar 2009, dwar it-trade mark Komunitarja (ĠU L 78, p. 1).